Blaze7451/Wiki-th-20250601 huggingface dataset:
เทศบาลตำบลปากนคร

ปากนคร เป็นเทศบาลตำบลที่ตั้งอยู่ทางทิศตะวันออกของอำเภอเมืองนครศรีธรรมราช ห่างจากตัวเมืองนครศรีธรรมราช 9 กิโลเมตร มีเนื้อที่ประมาณ 1.902 ตารางกิโลเมตร หรือประมาณ 1,189 ไร่ครอบคลุม 2 ตำบล 3 หมู่บ้าน คือ พื้นที่หมู่ที่ 1 และบางส่วนของหมู่ที่ 6 ตำบลปากนคร และพื้นที่หมู่ที่ 4 ตำบลท่าไร่

**ประวัติ**
บ้านปากนครเดิมนั้น  ตามประวัติศาสตร์ในสมัยโบราณ  ที่มีผู้บอกกล่าวเล่าตามความเป็นมานั้น เขาเรียกกันว่า “บ้านทับเคย” ประชากรส่วนใหญ่ในอดีตนั้นประกอบอาชีพประมง เช่น ยอปีก วางอวน ดักซั่ง ราวเบ็ด เป็นต้น  สาเหตุที่เรียกว่าบ้านทับเคยนั้น  ก็คือมีการนำเอาลูกกุ้งตัวเล็กที่จับมาผสมกับเกลือ  คนให้เข้ากันนำมาตากแดดให้แห้งแล้วนำมาบด  ซึ่งตามภาษาในสมัยโบราณจะเรียกว่า “เชเคย”  โดยการใช้ครกที่ทำด้วยไม้ขนาดใหญ่แล้วมีสาก ลักษณะคล้ายกับกระบอกใช้ตำหรือเชกุ้งตัวเล็กๆ  ที่ผสมไว้นั้นให้ละเอียด จึงเรียกว่าการ “เชเคย” ในสมัยต่อมาใช้เครื่องบด จึงเปลี่ยนมารียกว่า “บดเคย”  เมื่อมีประชากรเข้ามาอาศัยอยู่เพิ่มมากขึ้น  จึงตั้งเป็นหมู่บ้าน และใช้ชื่อว่า “บ้านปากน้ำปากนคร” ซึ่งตั้งอยู่บริเวณหมู่ที่ 1 ต.ปากนคร อ.เมือง จ.นครศรีธรรมราช
จากเหตุการณ์ที่กล่าวมาข้างต้น  จะเห็นได้ว่าลุ่มน้ำปากนครสายนี้ตลอดจนบ้านทับเคยหรือบ้านปากนคร มีความเป็นมาทางประวัติศาสตร์อันยาวนาน ที่พวกเราควรศึกษาเรียนรู้ถึงความเป็นมา  และต่อมาได้มีการปกครองแบบสภาท้องถิ่น เรียกว่า “สุขาภิบาลปากนคร” ต่อมาได้ยกฐานะเป็น “เทศบาลตำบลปากนคร” เมื่อวันที่ 25 พฤษภาคม 2542 ตามพระราชบัญญัติการเปลี่ยนแปลงฐานะสุขาภิบาลเป็นเทศบาล พ.ศ. 2542  ซึ่งประกาศในราชกิจจานุเบกษา ลงวันที่ 24 กุมภาพันธ์ 2542

**สภาพทั่วไป**
ลักษณะภูมิประเทศ สภาพพื้นที่ส่วนใหญ่ของเทศบาลตำบลปากนคร เป็นพื้นที่ราบลุ่มและป่าชายเลน มีคลองปากนครกั้นกลางระหว่างหมู่ที่ 1 ตำบลปากนคร กับหมู่ที่ 4 ตำบลท่าไร่ มีคลองเล็กๆ ระบายน้ำลงสู่คลองปากนครอีกหลายสายและพื้นที่บางส่วนติดกับทะเลอ่าวไทย  สภาพพื้นที่ของเทศบาลตำบลปากนคร จะมีสภาพภูมิอากาศค่อนข้างร้อน ในระหว่างเดือน มกราคม – พฤษภาคม ซึ่งเป็นฤดูร้อน โดยมีอุณหภูมิเฉลี่ย 26 – 28 องศาเซลเซียส และมีฤดูฝนระหว่างเดือน กรกฎาคม – ธันวาคม ของทุกปี 

**อาณาเขตติดต่อ ==        
เทศบาลตำบลปากนคร ตั้งอยู่ทางทิศตะวันออกขอตัวเมืองนครศรีธรรมราช
*ทิศเหนือ ติดต่อกับ องค์การบริหารส่วนตำบลท่าซัก อำเภอเมืองนครศรีธรรมราช จังหวัดนครศรีธรรมราช
*ทิศใต้ ติดต่อกับ องค์การบริหารส่วนตำบลท่าไร่ อำเภอเมืองนครศรีธรรมราช จังหวัดนครศรีธรรมราช
*ทิศตะวันออก ติดต่อกับ ทะเลอ่าวไทย
*ทิศตะวันตก ติดต่อกับ องค์การบริหารส่วนตำบลปากนคร และองค์การบริหารส่วนตำบลท่าไร่ อำเภอเมืองนครศรีธรรมราช จังหวัดนครศรีธรรมราช

**ชุมชน == 
เทศบาลตำบลปากนครประกอบด้วยชุมชน 13 ชุมชน
#ชุมชนหัวถนน        
#ชุมชนบางหัวแตก      
#ชุมชนบางลุงสง     
#ชุมชนบางลุงต้ม
#ชุมชนบางบางรังนก
#ชุมชนบางตาจุ้ย
#ชุมชนชายทะเล   
#ชุมชนคลองขุด
#ชุมชนบางตาจันทร์
#ชุมชนสุวรรณวัตร
#ชุมชนบางหน้าบ้าน
#ชุมชนอนามัย
#ชุมชนสันติสุข

**สาธารณสุข**
 สถานีอนามัยวัดมุขธารา - สถานีอนามัยปากนคร 

**สถานศึกษา**
 โรงเรียนวัดมุขธารา- โรงเรียนวัดนารีประดิษฐ์

**วัด**
จำนวนวัดในเขตเทศบาลตำบลปากนคร มีทั้งหมด 2 วัด คือ - วัดมุขธารา- วัดนารีประดิษฐ์

**สถานที่สำคัญ**
 สถานีตำรวจภูธรตำบลปากนคร- สำนักงานพัฒนาลุ่มน้ำปากพนัง สาขาปากนคร

**แหล่งข้อมูลอื่น**
  เว็บไซต์อย่างเป็นทางการ
ปากนคร
ปากนคร
เรซีฟี

เรซีฟี (Recife) เป็นเมืองท่าที่สำคัญและเมืองหลวงของรัฐเปร์นังบูกู มีประชากรในเขตเมือง 4,136,506 คน มากที่สุดในภาคเหนือของบราซิล เรซีฟีได้ชื่อว่าเป็น เวนิสแห่งบราซิล เนื่องจากแม่น้ำหลายสาย เกาะขนาดเล็ก สะพานที่สวยงามมากมายกว่า 50 แห่ง และมีแม่น้ำสายหลักได้แก่ แม่น้ำเบเบรีบีและแม่น้ำกาปีบารีบี ไหลมาบรรจบกันลงสู่มหาสมุทรแอตแลนติก 
หมวดหมู่:เมืองหลวงของรัฐในประเทศบราซิล
หมวดหมู่:สถานที่ที่มีประชากรในรัฐเปร์นังบูกู
กูยาบา

กูยาบา (Cuiabá) เป็นเมืองหลวงของรัฐมาตูโกรซู ประเทศบราซิล ตำแหน่งทางภูมิศาสตร์อยู่ตรงกลางของทวีปอเมริกาใต้ กูยาบาจะได้รับเกียรติเป็นเจ้าภาพ 1 ใน 12 เมืองของการแข่งขันฟุตบอลโลก 2014 ณ สนามแห่งใหม่ อาเรนาปังตานัล
ทิวทัศน์เมืองกูยาบา
หมวดหมู่:เมืองหลวงของรัฐในประเทศบราซิล
เทศบาลตำบลขนอม

เทศบาลตำบลขนอม เป็นเทศบาลตำบลแห่งหนึ่งในอำเภอขนอม ตอนเหนือของจังหวัดนครศรีธรรมราช เป็นศูนย์กลางของอำเภอขนอม มีพื้นที่ 1.76 ตารางกิโลเมตร ครอบคลุมบางส่วนของตำบลขนอม

**ประวัติ**
เทศบาลตำบลขนอมในอดีตมีการบริหารในรูปแบบสุขาภิบาล อยู่ในการปกครองของอำเภอขนอมจัดตั้งเป็น สุขาภิบาลตามประการศกระทรวงมหาดไทย เมื่อวันที่ 28 ธันวาคม 2488 ประกาศในราชกิจจานุเบกษาเมื่อวันที่ 28 มกราคม 2500 และได้เปลี่ยนแปลงฐานะจากสุขาภิบาลขนอมมาเป็นเทศบาลตำบลขนอมเมื่อวันที่ 25 พฤษภาคม 2542 โดยได้ประกาศในราชกิจจานุเบกษา เล่ม 116 ตอนที่ 9 ก ลงวันที่ 25 พฤษภาคม 2542

**ภูมิศาสตร์**
เทศบาลตำบลขนอมตั้งอยู่ทางทิศตะวันออกตอนกลางของอำเภอขนอม ระหว่างเส้นรุ้งที่ 9 องศาเหนือและเส้นทแยงที่ 100 องศาตะวันออก เทศบาลตำบลขนอมมีพื้นที่ครอบคลุมพื้นที่หมู่ที่ 1 และหมู่ที่ 3 ตำบลขนอม โดยมีพื้นที่ทั้งสิ้น 1.76 ตารางกิโลเมตร หรือประมาณ 1,100 ไร่ คิดเป็นร้อยละ 0.37 ของพื้นที่ทั้งอำเภอ และคิดเป็นพื้นที่ร้อยละ 0.01 ของพื้นที่ทั้งจังหวัดนครศรีธรรมราช ตั้งอยู่เหนือสุดของจังหวัดนครศรีธรรมราชทางฝั่งทะเลด้านตะวันออกของภาคใต้ ห่างจากตัวเมือนครศรีธรรมราชเป็นระยะทาง 110 กิโลเมตร ห่างจากตัวเมืองสุราษฎร์ธานีประมาณ 70 กิโลเมตร และห่างจากกรุงเทพมหานครประมาณ 670 กิโลเมตร
เทศบาลตำบลขนอม ตั้งอยู่ทางทิศตะวันออกขอตัวเมืองนครศรีธรรมราช- ทิศเหนือ ติดต่อกับ เทศบาลตำบลอ่าวขนอม และเขาผีหงาย- ทิศใต้ ติดต่อกับ เทศบาลตำบลอ่าวขนอม- ทิศตะวันออก ติดต่อกับ หาดคอเขา- ทิศตะวันตก ติดต่อกับ เขตเทศบาลตำบลอ่าวขนอม

**ภูมิประเทศ**
สภาพภูมิประเทศโดยทั่วไป ภายในชุมชนเทศบาลตำบลขนอมเป็นที่ราบอยู่ระหว่างเทือกเขา คือเขาผีหงายและเขาคอเขา ตอนเหนือของชุมชนติดกับคลองขนอม และมีคลองบางโหนดอยู่ตอนกลางของชุมชน สภาพของดินมีความอุดมสมบูรณ์เหมาะที่จะปลูกข้าว ทำสวนมะพร้าว นอกจากนี้ยังอยู่ติดริมฝั่งทะเลและอยู่ในที่อับลมเหมาะสำหรับที่จะมีกิจกรรมทางด้านการประมงและก่อสร้างท่าเรือน้ำลึก

**การแบ่งเขตปกครอง**
เทศบาลตำบลขนอมแบ่งเขตปกครองประกอบด้วย 6 ชุมชน ดังนี้- ชุมชนอำเภอ- ชุมชนประชาธิปัตย์- ชุมชนสระใน- ชุมชนป่าเลน- ชุมชนบางโหนด- ชุมชนศาลเจ้า

**สถานศึกษา**
 โรงเรียนชุมชนบ้านบางโหนด- ศูนย์พัฒนาเด็กเล็กเทศบาลตำบลขนอม

**สถานที่ท่องเที่ยวที่น่าสนใจ**
# หาดคอเขา ซึ่งมีสภาพชาดหาดโค้งยาวไปจดเขาเปร็ต มีหาดขาวสะอาดตัดกับแนวทิวต้นมะพร้าวที่อยู่เบื้องหลังชายหาด เป็นภาพที่สวยงามและหาดูได้ไม่ยากหากนักท่องเที่ยวสนใจมาเที่ยว ณ สถานที่แห่งนี้
# อุทยานแห่งชาติหาดขนอม-หมู่เกาะทะเลใต้ ซึ่งอยู่ในการดูแลของกรมป่าไม้และกำลังจะประกาศเป็นพื้นที่อุทยาน มีเนื้อที่ประมาณ 197,614 ไร่ หรือ 316 ตารางกิโลเมตร ประกอบด้วยพื้นที่ทางบกประมาณ 73,079 ไร่ หรือร้อยละ 36.98 ของพื้นที่ทั้งหมด และเป็นพื้นที่น้ำประมาณ 124,535 ไร่ หรือร้อยละ 63.02 ของพื้นที่ทั้งหมด ครอบคลุมพื้นที่ในเขตตำบลทุ่งใส อำเภอสิชล ตำบลท้องเนียน ตำบลควนทอง ตำบลขนอม อำเภอขนอม จังหวัดนครศรีธรรมราช ตำบลปาดแพรก ตำบลดอนสัก ตำบลตลิ่งงาม อำเภอเกาะสมุย จังหวัดสุราษฎร์ธานี และจากการสำรวจเบื้องต้นในพื้นที่อุทยานแห่งชาติหาดขนอม-หมู่เกาะทะเลใต้ พบว่าประกอบด้วยป่าชนิดต่าง ๆ เช่น ป่าดิบชื้นหรือป่าดงดิบ ป้าดิบแล้ง ป่าชายหาด ป่าพรุ และป่าชายเลน ในบริเวณป่าเลนคลองขนอมในเขตเทศบาลตำบลขนอม ซึ่งยังคงมีความอุดมสมบูรณ์และป่าสูงมาก เนื่องจากนี้ยังเป็นที่อยู่อาศัยของสัตว์ป่าหลายชนิด

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
ขนอม
หมวดหมู่:อำเภอขนอม
นาเตา

นาเตา (Natal) เป็นเมืองหลวง และเมืองที่ใหญ่ที่สุดของรัฐฮิวกรังจีดูนอร์ชี อยู่ทางตะวันออกเฉียงเหนือของบราซิล ในบรรดาเมืองหลวงของรัฐต่าง ๆ เมืองนาเตาเป็นเมืองที่ปลอดภัยที่สุดของประเทศและตั้งอยู่ใกล้ทวีปยุโรปที่สุด นาเตามีหาดปงตาเนกราและสันทรายมอโรโดกาเรกา อันโด่งดัง การท่องเที่ยวเป็นหัวใจทางเศรษฐกิจของนาเตา ภายในเมืองมีถนนเลียบหาดยาวถึง 10 กิโลเมตร มีโรงแรมและจุดดึงดูดนักท่องเที่ยวมากมาย นาเตาจะได้รับเกียรติเป็นเจ้าภาพ 1 ใน 12 เมืองของการแข่งขันฟุตบอลโลก 2014 ที่สนามอาเรนาดัสดูนัส
สันทรายมอโรโดกาเรกา

**อ้างอิง**
หมวดหมู่:เมืองหลวงของรัฐในประเทศบราซิล
วิกิพีเดีย:ปุจฉา-วิสัชนา/กรุ/ภาษา/มีนาคม 2554

== lay in state ?**
อยากทราบความหมายของคำที่เกี่ยวข้องกับพิธีศพของชาวตะวันตก "Her remain was laid in state for 5 days before the bury" --Gils 23:03, 1 มีนาคม 2554 (ICT)
:to lie in state พูดเป็นภาษาชาวบ้านคือการตั้งศพบำเพ็ญกุศล ให้ญาติพี่น้องเพื่อนฝูงมาเคารพศพ ปล. ประโยคที่ยกมาควรใช้คำว่า ..was lain in state เพราะมาจากกริยาสามช่อง lie,lay,lain มิใช่ lay,laid,laid --octahedron80 12:17, 2 มีนาคม 2554 (ICT)
:* ถ้าเป็นช่อง 3 ก็ต้องเป็น "...has (หรือ have) lain in state..." หรือ "...is (หรือ are) lain in state..." แล้วแต่บริบท ไม่ใช่ "was" (หรือ "were") สิครับ
:* "remains" ต้องเป็นพหูพจน์เสมอ จึงจะหมายถึง ศพ
:* "before" ตามด้วยประโยค หรือคำนาม หรือนามวลีเสมอ "the bury" ไม่ถูก เพราะ "bury" เป็นคำกริยา ต้องใช้ "...before the burial" (ก่อนถึงงานฝังศพ) หรือ "...before the burying" (ก่อนฝัง)
:* สรุปคือ ที่ถูก ต้องว่า "Her remains have lain in state for five days before the burial."
:--Aristitleism 01:31, 13 เมษายน 2554 (ICT)
:: ก็ยังผิดอยู่ดี เพราะความสำคัญอยู่ที่ passive voice เพราะศพไปตั้งอยู่เองไม่ได้แต่มีคนอื่นไปตั้งไว้ ต้องใช้ "Her remains have been lain in state for five days before the burial." จะใช้ tense อะไรก็ไม่สำคัญ ขึ้นอยู่กับบริบท --octahedron80 01:42, 13 เมษายน 2554 (ICT)
::: ใช่ครับ ผมลืมไปว่าศพไปตั้งอยู่เองไม่ได้ ถูกของคุณ octahedron80 ครับ --Aristitleism 08:44, 13 เมษายน 2554 (ICT)

**อักษรหัวกลมตัวเหลี่ยม**
อักษรหัวกลมตัวเหลี่ยมของเสนีย์  วิลาวรรณสำนักพิมพ์วัฒนาพานิชเป็นอักษรแบบอาลักษณ์ใช่หรือไม่ --182.52.12.20 08:14, 27 มีนาคม 2554 (ICT)
:น่าจะมีรูปตัวอย่างให้ดูสักหน่อยนะครับ ถามอย่างนี้เหมือนตาบอดคลำช้าง --octahedron80 01:36, 13 เมษายน 2554 (ICT)
ทรู

ทรู (true) อาจจะหมายถึง

**ดนตรี**

**อัลบัม**
ทรู (อัลบัมสปานเดาบัลเลต์)
*ทรู (อัลบัมมิกะ นากาชิมะ)
*ทรู (อัลบัมลักอ็องเซียล)
*ทรู (อัลบัมอะวีชี)

**เพลง**
ทรู (เพลงสปานเดาบัลเลต์)

**องค์กร**
ทรู คอร์ปอเรชั่น
**ทรูวิชันส์
**ทรูมูฟ เอช
โฟร์ตาเลซา

โฟร์ตาเลซา (Fortaleza; Br-Fortaleza.oga; ภาษาโปรตุเกสแปลว่า "ป้อมปราการ") เป็นเมืองหลวงของรัฐเซอารา ตั้งอยู่ในภาคตะวันออกเฉียงเหนือของประเทศบราซิล เป็นเมืองที่ใหญ่เป็นอันดับ 4 ของประเทศบราซิล โดยในสำมะโนประชากร ค.ศ. 2022 ฟอร์ตาเลซามีจำนวนประชากรกว่า 2.4 ล้านคน โดยแซงหน้าซัลวาดอร์เล็กน้อย และเป็นอันดับ 12 ในบรรดาเมืองที่มีผลิตภัณฑ์มวลรวมภายในประเทศสูงสุด เมืองนี้เป็นศูนย์กลางของเขตมหานครฟอร์ตาเลซา ซึ่งมีประชากรเกือบ 4 ล้านคน
ฟอร์ตาเลซาเป็นศูนย์กลางอุตสาหกรรมและการค้าที่สำคัญของภาคตะวันออกเฉียงเหนือของบราซิล ตามข้อมูลของกระทรวงการท่องเที่ยวบราซิล เมืองนี้เป็นจุดหมายปลายทางของนักท่องเที่ยวที่ได้รับความนิยมมากเป็นอันดับสี่ของประเทศ ทางหลวงสาย BR-116 ซึ่งเป็นทางหลวงที่สำคัญที่สุดในประเทศ มีจุดเริ่มต้นจากฟอร์ตาเลซา เมืองนี้เป็นส่วนหนึ่งของตลาดร่วมเมอร์โคซูร์ (ตลาดร่วมแห่งอเมริกาใต้) และเป็นท่าเรือการค้าที่สำคัญซึ่งอยู่ใกล้กับแผ่นดินยุโรปมากที่สุด โดยอยู่ห่างจากลิสบอน ประเทศโปรตุเกส mi
ทางทิศเหนือของเมืองติดกับมหาสมุทรแอตแลนติก ทางทิศใต้ติดกับเทศบาล Pacatuba, Eusébio, Maracanaú และ Itaitinga ทางทิศตะวันออกติดกับเทศบาล Aquiraz และมหาสมุทรแอตแลนติก และทางทิศตะวันตกติดกับเทศบาล Caucaia ผู้อยู่อาศัยในเมืองนี้เรียกว่า Fortalezenses โฟร์ตาเลซาเป็นหนึ่งในสามเมืองหลักในภาคตะวันออกเฉียงเหนือ ซึ่งได้แก่ โฟร์ตาเลซา เรซีฟี และซัลวาดอร์

**อ้างอิง**
หมวดหมู่:เมืองหลวงของรัฐในประเทศบราซิล
วัดจันทวงศาราม

วัดจันทวงศาราม (กลาง) หรือที่ชาวบ้านย่านนี้รู้จักกันดีในชื่อว่า "วัดกลาง" ตั้งอยู่ริมคลองแสนแสบ ถนนลาดพร้าว แขวงคลองจั่น เขตบางกะปิ กรุงเทพมหานคร เป็นวัดสังกัดคณะสงฆ์มหานิกาย เป็นศูนย์กลางในการทำกิจกรรมทางศาสนาพุทธในชุมชน และบริเวณใกล้เคียง

**ที่ตั้ง**
 วัดจันทวงศาราม  ตั้งอยู่ที่  เลขที่ 175 หมู่ 2 ถนนลาดพร้าว แขวงคลองจั่น เขตบางกะปิ กรุงเทพมหานคร

**ศาสนสถาน**
อุโบสถ
**หลวงพ่อทองคำ พระประธานในอุโบสถวัดกลาง มีเรื่องเล่าว่า ประมาณ พ.ศ. 2505 ถูกโจรลักไปไปทั้งองค์  และตัดเฉพาะเศียรไป พร้อมนำองค์พระไปทิ้งในท้องร่อง จนกระทั่งวันหนึ่งหลวงพ่อทองคำ ได้ไปเข้าฝันท่านพระครูแสวง(เจ้าอาวาสในขณะนั้น) ว่าองค์ของท่านถูกทิ้งอยู่ในท้องร่อง ให้ไปนำกลับคืนมายังวัดด้วย เมื่อนำกลับมาแล้วองค์หลวงพ่อทองคำเหลือแต่องค์พระเศียรหายไป ทางวัดและคณะกรรมการจึงได้ทำพิธีหล่อเศียรกลับขึ้นมาใหม่ และนำประดิษฐาน ณ อุโบสถวัดกลาง จนกระทั่งตำรวจตามจับขโมย และตามเศียรพระคืนกลับมาได้  ทางวัดจึงได้หล่อองค์พระขึ้นมาอีก เพื่อต่อกับเศียรที่ได้คืนกลับมาในภายหลัง ทำให้หลวงพ่อทองคำมี 2 องค์ และปัจจุบันประดิษฐานที่อุโบสถ์วัดจันทวงศาราม (กลาง) และในทุก ๆ ปี ช่วงประมาณเดือนกุมภาพันธ์-มีนาคม จะมีเทศกาลปิดทองไหว้พระหลวงพ่อทองคำ
*ศาลาการเปรียญ
*ศาลาคุ่เมรุ/เมรุ
*กุฏิที่พักสงฆ์

**ลำดับเจ้าอาวาส**
 ไม่สามารถหาข้อมูลใด้- พระอทิการแหวง- พระครูจันทรวงศ์วิวัฒน์ (แฉล้ม)- พระครูปลัด สะท้าน อายุโท- พระครูสุตจันทวงศ์ (สมบูรณ์ ฉนฺทสาโร ป.ธ.4)

**แหล่งข้อมูลอื่น**
 วัตถุมงคล หลวงปู่พัก ธมฺมทตฺโต จัดสร้างโดยวัดจันทวงศาราม (กลาง) date=2011-01-29 - โรงเรียนไขศรีปราโมชอนุสรณ์ date=2007-08-18 - สำนักงานเจ้าคณะกรุงเทพมหานครfix-attempted=yes 

**อ้างอิง**
หมวดหมู่:วัดไทยในสังกัดคณะสงฆ์มหานิกาย
หมวดหมู่:วัดในเขตบางกะปิ
ฟรานเซส ฟอลซัม คลีฟแลนด์

ฟรานเซส ฟอลซัม คลีฟแลนด์ (เกิด 21 กรกฎาคม 1864 -- 29 ตุลาคม 1947) เป็นภรรยาของ โกรเวอร์ คลีฟแลนด์ ประธานาธิบดีของสหรัฐอเมริกาคนที่27 เธอเป็นสุภาพสตรีหมายเลขหนึ่งของสหรัฐอเมริกาตั้งแต่ปีค.ศ. 1886-1889 ครั้งและอีกครั้งค.ศ. 1893-1897 เธอเป็นสุภาพสตรีหมายเลขหนึ่งของสหรัฐอเมริกาที่ดำรงตำแหน่งตอนอายุ 21 เธอจึงกลายเป็นสุภาพสตรีหมายเลขหนึ่งของสหรัฐอเมริกาที่อายุน้อยที่สุดจนถึงปัจจุบันนี้
หมวดหมู่:บุคคลที่เกิดในปี พ.ศ. 2407
หมวดหมู่:สุภาพสตรีหมายเลขหนึ่งของสหรัฐอเมริกา
หมวดหมู่:บุคคลจากรัฐนิวยอร์ก
1944
องค์การบริหารส่วนตำบลด่านขุนทด

องค์การบริหารส่วนตำบลด่านขุนทด เป็นการปกครองส่วนท้องถิ่นหนึ่งในอำเภอด่านขุนทด จังหวัดนครราชสีมา

**หมู่บ้าน**
 หมู่ที่ 1	บ้านหาญ- หมู่ที่ 2	บ้านหัวบึง- หมู่ที่ 3	บ้านจั่น- หมู่ที่ 4	บ้านโคกรักษ์- หมู่ที่ 5	บ้านใหม่เจริญสุข- หมู่ที่ 6	บ้านถนนหักน้อย- หมู่ที่ 7	บ้านดอนกลอย- หมู่ที่ 8	บ้านด่านขุนทด- หมู่ที่ 9	บ้านเมืองหาญ- หมู่ที่ 10	บ้านใหม่ไชยณรงค์- หมู่ที่ 11	บ้านหนองโสน- หมู่ที่ 12	บ้านโคกพัฒนา- หมู่ที่ 13	บ้านใหม่ไทยเจริญ- หมู่ที่ 14	บ้านโพธิ์ทองพัฒนา- หมู่ที่ 15	บ้านถนนหักน้อยพัฒนา- หมู่ที่ 16	บ้านจั่นสันติสุข	257- หมู่ที่ 17	บ้านสร้างสรรค์พัฒนา

**สถานศึกษา**
ในเขตองค์การบริหารส่วนตำบลด่านขุนทด มีสถานศึกษาที่อยู่ในเขต ดังนี้
สถานศึกษาในเขตองค์การบริหารส่วนตำบลด่านขุนทด- ข้อมูลเมื่อ พ.ศ. 2559

**ดูเพิ่ม**
 ตำบลด่านขุนทด- เทศบาลตำบลด่านขุนทด

**อ้างอิง**
ด่านขุนทด
ฟิลลิพ เริสเลอร์

ฟิลลิพ เริสเลอร์ (Philipp Rösler) มีชื่อเกิดว่า เหงียน เติน ดิญ (Nguyễn Tân Đinh) เป็นนักการเมืองชาวเยอรมัน ปัจจุบันดำรงตำแหน่งรองนายกรัฐมนตรีของเยอรมนี ในรัฐบาลของอังเกลา แมร์เคิล และเป็นรัฐมนตรีว่าการกระทรวงเศรษฐกิจและเทคโนโลยีด้วย
เริสเลอร์มีเชื้อสายเวียดนาม เกิดที่อำเภอคั้ญฮึง จังหวัดซ้อกจัง ประเทศเวียดนามใต้ เมื่อ 24 กุมภาพันธ์ พ.ศ. 2516 (ค.ศ. 1973) เขาเกิดมากำพร้า เมื่ออายุได้ 9 เดือนสองสามีภรรยาคาทอลิกชาวเยอรมันรับไว้เป็นบุตรบุญธรรม และนำกลับมาเยอรมนี ฟิลลิพเติบโตที่ฮัมบวร์ค เรียนมัธยมปลายที่ฮันโนเฟอร์ เมืองหลวงของรัฐนีเดอร์ซัคเซิน 
เริสเลอร์เข้าเรียนทหารเหล่าแพทย์ เมื่อ พ.ศ. 2545 จบการศึกษาแพทยศาสตรบัณฑิตจากวิทยาลัยแพทย์ฮันโนเฟอร์ เริสเลอร์สมรสกับแพทย์หญิงวีพเคอ เริสเลอร์ มีบุตรสาวฝาแฝด เมื่อปี พ.ศ. 2551

**อ้างอิง**
หมวดหมู่:นักการเมืองเยอรมัน
หมวดหมู่:รองนายกรัฐมนตรีเยอรมนี
หมวดหมู่:ชาวเยอรมันเชื้อสายเวียดนาม
หมวดหมู่:บุคคลจากจังหวัดซ้อกจัง
หมวดหมู่:บุคคลจากฮัมบวร์ค
แม่แบบ:เหตุการณ์ปัจจุบัน/2554 สิงหาคม 10

*นักวิจัยโรงเรียนแพทย์มหาวิทยาลัยเพนซิลเวเนียประสบความสำเร็จในการใช้เม็ดเลือดของผู้ป่วยรักษามะเร็งเม็ดเลือดขาวลิมโฟไซต์แบบเรื้อรังชนิดบีเซลล์  (คมชัดลึก)
*เวลา 17:30 พระบาทสมเด็จพระปรมินทรมหาภูมิพลอดุลยเดชพระราชทานพระบรมราชวโรกาสให้ ยิ่งลักษณ์ ชินวัตร นายกรัฐมนตรี นำคณะรัฐมนตรี เฝ้าฯ ถวายสัตย์ปฏิญาณก่อนเข้ารับหน้าที่  (ข่าวสดออนไลน์)
*ที่ตึกอำนวยการ โรงพยาบาลศิริราช ศ.คลินิก นพ.ธีรวัฒน์ กุลทนันทน์ คณบดีคณะแพทยศาสตร์ ศิริราชพยาบาล มหาวิทยาลัยมหิดล แถลงข่าว “ศิริราชผ่าตัดแขนขาบวมจากทางเดินน้ำเหลืองอุดตันสำเร็จเป็นครั้งแรกของไทย”   (ข่าวสดออนไลน์)
}
เรือดำน้ำแบบ 209

เรือดำน้ำแบบ 209 (Type 209 submarine; U-Boot-Klasse 209) เป็นเรือดำน้ำเครื่องยนต์ดีเซลที่ได้รับการออกแบบโดยบริษัท Howaldtswerke-Deutsche Werft (HDW) ของเยอรมนี ในช่วงปลายทศวรรษ 1960 เพื่อใช้สำหรับส่งออก  เป็นเรือดำน้ำขนาดเล็กที่ไม่ได้เข้าประจำการในกองทัพเยอรมนี แต่ถูกส่งออกไปยัง 13 ประเทศทั่วโลก เป็นจำนวนมากกว่า 60 ลำ ตั้งแต่ปี ค.ศ. 1971 เป็นต้นมา
เรือดำน้ำแบบนี้พัฒนาขึ้นมาจากแบบแผนของเรือดำน้ำแบบ 206 ปัจจุบันประจำการในกองทัพเรืออาร์เจนตินา บราซิล ชิลี โคลอมเบีย เอกวาดอร์ กรีซ อินเดีย อินโดนีเซีย เกาหลีใต้ เปรู แอฟริกาใต้ ตุรกี และโบลิเวีย

**คุณสมบัติเฉพาะ**

**อ้างอิง**

**แหล่งข้อมูลอื่น**

หมวดหมู่:เรือดำน้ำ
แบบ 209
แบบ 209
หมวดหมู่:เรือดำน้ำของกองทัพเรือเยอรมัน
หมวดหมู่:เรือดำน้ำเยอรมัน
แบบ 209
สุกุมล คุณปลื้ม

สุกุมล คุณปลื้ม (เกิด
25 กันยายน พ.ศ. 2518) อดีตรัฐมนตรีว่าการกระทรวงวัฒนธรรม ในรัฐบาลของนางสาวยิ่งลักษณ์ ชินวัตร และอดีตสมาชิกสภาผู้แทนราษฎรจังหวัดชลบุรี สังกัดพรรคพลังชล

**ประวัติ**
สุกุมล คุณปลื้ม (สกุลเดิม โขนแจ่ม) ชื่อเล่น: เบียร์ เกิดเมื่อวันที่ 25 กันยายน พ.ศ. 2518 เป็นบุตรของนายเสนาะ กับนางอังคณา โขนแจ่ม สำเร็จชั้นประถมศึกษาจากโรงเรียนดาราสมุทร ชั้นมัธยมศึกษาตอนต้นจากโรงเรียนเซนต์ปอลคอนแวนต์ และจบมัธยมศึกษาตอนปลายจากโรงเรียนวัฒนาวิทยาลัย ปริญญาตรีคณะบริหารธุรกิจ มหาวิทยาลัยอัสสัมชัญ ด้านชีวิตครอบครัวสมรสกับนายสนธยา คุณปลื้ม มีบุตรด้วยกัน 4 คน

**การทำงาน**
สุกุมล คุณปลื้ม เริ่มเข้าสู่งานการเมืองโดยได้รับเลือกตั้งเป็นสมาชิกสภาผู้แทนราษฎร จังหวัดชลบุรี สังกัดพรรคพลังชล ในการเลือกตั้ง พ.ศ. 2554 และได้รับแต่งตั้งเป็นรัฐมนตรีว่าการกระทรวงวัฒนธรรม ในรัฐบาลของนางสาวยิ่งลักษณ์ ชินวัตร ซึ่งเป็นรัฐมนตรีที่อายุน้อยที่สุดในคณะรัฐมนตรีคณะที่ 60 ของไทยอีกด้วย

**เครื่องราชอิสริยาภรณ์**

**อ้างอิง**
หมวดหมู่:นักการเมืองจากจังหวัดชลบุรี
หมวดหมู่:สกุลคุณปลื้ม
หมวดหมู่:คู่สมรสของนักการเมืองไทย
หมวดหมู่:นักการเมืองสตรีชาวไทย
หมวดหมู่:รัฐมนตรีว่าการกระทรวงวัฒนธรรมไทย
หมวดหมู่:สมาชิกสภาผู้แทนราษฎรจังหวัดชลบุรี
หมวดหมู่:พรรคพลังชล
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนดาราสมุทร
หมวดหมู่:บุคคลจากโรงเรียนเซนต์ปอลคอนแวนต์
หมวดหมู่:บุคคลจากโรงเรียนวัฒนาวิทยาลัย
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
My Best Friend

My Best Friend (Mon meilleur ami) ภาพยนตร์ฝรั่งเศส ออกฉายในปี ค.ศ. 2006 นำแสดงโดย แดเนียล ออเทล, ดานี บูน กำกับการแสดงโดย ปาทริก ลีโคนต์

**เนื้อเรื่อง**
ฟรองซัวร์ (แดเนียล ออเทล) นายหน้าค้าศิลปะวัยกลางคนชาวปารีส ไม่รู้ตัวมาก่อนว่าใคร ๆ ก็ต่างปฏิเสธตัวเขา เพราะเขาเป็นคนที่เย็นชา ไม่มีมิตรภาพ ฟรองซัวร์จึงท้าพนันกับ แคทเธอรีน (จูลี่ กาเยต) หุ้นส่วนสาวว่า ภายใน 10 วัน เขาจะต้องหาเพื่อนสนิทให้ได้ ฟรองซัวร์มีลูกสาววัยรุ่นคนหนึ่งที่ไม่ถูกกับเขาอย่างรุนแรง ชื่อ หลุยส์ (จูลี่ ดูราน) หลุยส์เป็นโรคแพ้ฝุ่นอย่างรุนแรง แต่ก็ไม่ยอมไปรักษา ฟรองซัวร์ชนะประมูลแจกันใบหนึ่งยุคกรีกโบราณได้ ที่มีภาพวาดของอคิลลีสกับเปโตรคัส แม้จะมีคนมาติดต่อขอซื้อกับเขาด้วยราคาที่สูง แต่ก็ไม่ขาย เพื่อที่จะเอาชนะ
วันหนึ่ง ฟรองซัวร์ได้นั่งแท็กซี่ คนขับเป็นคนอัธยาศัยดีและมีความรู้รอบตัวอย่างดีเยี่ยมชื่อ บรูโน่ (ดานี บูน) บรูโน่ใฝ่ฝันอยากจะออกเกมโชว์รายการ เกมเศรษฐี มาตั้งแต่เด็ก แต่ก็ไม่มีโอกาส เพราะเขาฉลาดเกินไป แรกเริ่มฟรองซัวร์รำคาญบรูโน่ แต่แล้วหลังจากได้สังเกตว่าบรูโน่เป็นคนที่เข้ากับคนอื่นได้ง่าย ใคร ๆ ก็ชอบเขา ฟรองซัวร์จึงขอให้บรูโน่สอนวิธีการเข้าหาผู้คนให้ จึงเป็นจุดเริ่มต้นของมิตรภาพระหว่างทั้งสอง แต่ฟรองซัวร์ก็หักหลังบรูโน่ด้วยการหลอกเขา เพื่อเพียงที่จะเอาชนะพนันแคทเธอรีน ทำให้บรูโน่เสียใจเป็นอย่างมาก เพราะในอดีตเขาเคยถูกเพื่อนรักหักหลังแบบนี้มาแล้ว ฟรองซัวร์จึงแก้ตัว ด้วยการจัดการให้บรูโน่ได้ออกรายการเกมเศรษฐี

**การทำใหม่**
เวส แอนเดอร์สัน ผู้กำกับชาวอเมริกันได้สนใจที่จะนำบทภาพยนตร์เรื่องนี้กลับมาสร้างใหม่ โดยเริ่มในปี ค.ศ. 2009

**อ้างอิง**

**แหล่งข้อมูลอื่น**
 0778784
หมวดหมู่:ภาพยนตร์ฝรั่งเศส
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์ตลก
หมวดหมู่:ภาพยนตร์ชีวิต
หมวดหมู่:ภาพยนตร์ที่มีฉากในปารีส
เอ็ลอัล เที่ยวบินที่ 426

เอ็ลอัล เที่ยวบินที่ 426 เป็นเที่ยวบินโดยสารของสายการบินเอ็ลอัล ที่ถูกสลัดอากาศยึด ในวันที่ 23 กรกฎาคม พ.ศ. 2511 โดยแนวร่วมประชาชนเพื่อการปลดปล่อยปาเลสไตน์ จำนวน 3 คน

**เหตุการณ์**
เที่ยวบินที่ 426 มีแผนเดินทางจากท่าอากาศยานลอนดอนฮีทโธรว์ สู่ท่าอากาศยานเลโอนาร์โด ดา วินชี-ฟิอูมิชิโน และเดินทางต่อสู่ท่าอากาศยานนานาชาติเบนกูเรียน แต่ภายหลังได้เปลี่ยนไปลงที่ท่าอากาศยานดาร์ เอล เบดา กรุงแอลเจียร์ ประเทศแอลจีเรีย ซึ่งในขณะนั้นแอลจีเรียและอิสราเอลประกาศสงครามต่อกันอยู่ภายหลังสงครามหกวัน ทางการแอลจีเรียเชื่อว่าอากาศยานของสายการบินเอ็ลอัล ลำนี้เป็นกองกำลังกึ่งทหาร เพราะว่าภายในบรรทุกสินค้าทางทหารของกองทัพอิสราเอล หลังจากลงจอดที่แอลเจียอากาศยานถูกยึดและชาวอิสราเอล 22 คน ได้ถูกคุมขัง
40 วันต่อมา มีการเจรจาตกลงระหว่างอิสราเอลและแอลจีเรียในการปล่อยตัวประกันทั้งหมดแลกกับสลัดอากาศที่ถูกจับกุม

**อ้างอิง**
หมวดหมู่:การจี้เครื่องบิน
หมวดหมู่:พ.ศ. 2511
พันแซร์เชร็ค

ราเกเทนพันแซร์บืชเซอ 54 ที่ได้รับการปรับปรุง พร้อมโล่กันระเบิด
พันแซร์เชร็ค(Panzerschreck)(รถถังผวา) เป็นชื่อนิยมของ ราเกเทนพันแซร์บืชเซอ (Raketenpanzerbüchs, ย่อเป็น RPzB) เป็นเครื่องยิงจรวดต่อสู้รถถังใช้ใหม่ได้ ขนาดลำกล้อง 88 มิลลิเมตร ซึ่งถูกพัฒนาโดยนาซีเยอรมนีในสงครามโลกครั้งที่สอง พันแซร์เชร็คถูกออกแบบมาเพื่อใช้เป็นอาวุธต่อสู้รถถังน้ำหนักเบาสำหรับทหารราบ อาวุธดังกล่าวเป็นแบบประทับบ่ายิง และยิงระเบิดทรงตัวด้วยหาง (fin-stabilized) พร้อมหัวรบบรรจุดินโพรง (shape charge) พันแซร์เชร็คถูกผลิตขึ้นมาจำนวนน้อยกว่าพันแซร์เฟาสท์มาก ซึ่งเป็นปืนไร้แรงสะท้อนถอยหลังใช้แล้วทิ้งที่ยิงหัวรบต่อสู้รถถัง

**แหล่งข้อมูลอื่น**
  German 88mm "Panzerschrek"-  WW2 Finnish Manual on Panzerschreck date=2007-10-17 
หมวดหมู่:อาวุธต่อสู้รถถัง
ฟ้า (ภาพยนตร์ไทย)

ฟ้า (Fah) ภาพยนตร์ไทยแนวแอ๊คชั่นออกฉายในปลายปี พ.ศ. 2541 นำแสดงโดย สุนิสา เจทท์, ดอน ธีระธาดา, ฉัตรชัย เปล่งพานิช, จอนนี่ แอนโฟเน่ กำกับการแสดงโดย วิชช์ เกาไศยนันท์

**เนื้อเรื่อง**
ริค (ดอน ธีระธาดา) นายตำรวจหนุ่มผู้เพิ่งจบหลักสูตรเอฟบีไอจากสหรัฐอเมริกา และเชี่ยวชาญศิลปะการต่อสู้ ต้องมาจับคู่กับ  นายตำรวจวัยกลางคน (ฉัตรชัย เปล่งพานิช) ที่ยังคงใช้วิธีการทำงานแบบเก่า ๆ เพื่อตามไล่ล่ากลุ่มโจร 8 คน ที่อุกอาจปล้นเพชรล้ำค่า ซึ่งหัวหน้าโจร (จอนนี่ แอนโฟเน่) กลุ่มนี้และลูกน้องทุกคนจะแต่งตัวกันอย่างสุดเนี้ยบ โดยที่มี ฟ้า (สุนิสา เจทท์) คู่หมั้นสาวของริคที่เพิ่งตั้งครรภ์ได้อ่อน  ๆ ถูกจับเป็นตัวประกันไป

**เบื้องหลังและคำวิจารณ์**
ฟ้า เป็นผลงานภาพยนตร์จากการกำกับเรื่องแรกของ วิชช์ เกาไศยนันท์ ผู้กำกับหนุ่มชาวไทยที่อาศัยและเรียนวิชาภาพยนตร์จากสหรัฐอเมริกา และได้อยู่ในแวดวงภาพยนตร์ฮอลลีวู้ดด้วย ซึ่งในขณะนั้นวิชช์มีอายุเพียง 24 ปีเท่านั้น
อีกทั้งยังเป็นผลงานการแสดงเรื่องแรกของ สุนิสา เจทท์ ซึ่งต่อมากลายเป็นนักแสดงชื่อดังสังกัดช่อง 3 และได้ ดอน ธีระธาดา นักแสดงหนุ่มที่เชี่ยวชาญเทควันโดมารับบทเป็นพระเอกในเรื่อง ร่วมด้วยนักแสดงชื่อดังอย่าง ฉัตรชัย เปล่งพานิช, จอนนี่ แอนโฟเน่ และนักแสดงประกอบที่เป็นสีสันอีกมาก เช่น เกริก ชิลเลอร์ และกาญจนาพร ปลอดภัย ที่รับบทเป็นผู้บังคับบัญชาตำรวจระดับสูงที่เป็นผู้หญิง
แต่เมื่อออกฉายแล้ว เสียงวิจารณ์ไปในทางลบทั้งสิ้น โดยมีเสียงวิจารณ์ว่า แม้ภาพยนตร์จะกล้าที่จะแหกกฎของภาพยนตร์แนวตำรวจไล่จับผู้ร้ายไปจากขนบเดิม ๆ ของแวดวงภาพยนตร์ไทย โดยให้ ผู้ร้ายดูดีและหล่อกว่าตำรวจ รวมทั้งมุมกล้องที่ถ่ายภาพแบบใหม่ แต่ทว่าบทภาพยนตร์ซึ่งเขียนโดยตัววิชช์เอง ก็อ่อนมาก การกระทำของตัวละครในหลายครั้งขาดเหตุผล ขาดความต่อเนื่อง การตัดต่อก็ทำได้ไม่ดีเลย และตัวละครฝ่ายผู้ร้ายก็มีมากเกินความจำเป็น อีกทั้งเนื้อหาจริง ๆ ของเรื่องไม่ได้มีประเด็นอะไรมากเลย จนสามารถทำให้จบได้ภายในเวลาแค่ครึ่งชั่วโมง แต่กลับยืดออกไปเกือบสองชั่วโมงได้  และปัญหาสำคัญอีกประการหนึ่งคือ การพูดภาษาไทยที่ไม่ชัดของพระเอก ทำให้ดูเป็นภาพยนตร์ตลกไปทุกครั้งที่ตัวพระเอกพูด และในเว็บไซต์ IMDbได้ให้คะแนนภาพยนตร์เรื่องนี้ไปเพียงแค่ 3.6 ดาวจากทั้งหมด 10 ดาว
ซึ่งในหลายปีต่อมา วิชช์ ก็ได้สร้างภาพยนตร์ฮอลลีวู้ดในเรื่อง Ballistic: Ecks vs. Sever ซึ่งเป็นภาพยนตร์ในแนวแอ๊คชั่นเช่นเดียวกัน  ได้รับการวิจารณ์จากนักวิจารณ์ชาวต่างประเทศให้เป็นภาพยนตร์ยอดแย่แห่งปี และต่อมาได้รับเลือกให้เป็นภาพยนตร์ยอดแย่ในรอบทศวรรษอีกต่างหาก

**อ้างอิง**

**แหล่งข้อมูลอื่น**
  ฟ้า (2541) ที่ฐานข้อมูลภาพยนตร์และละครไทย
หมวดหมู่:ภาพยนตร์ไทย
หมวดหมู่:ภาพยนตร์โลดโผน 
หมวดหมู่:ภาพยนตร์ไทยที่ออกฉายในปี พ.ศ. 2541
ตำบลวังทองแดง

ตำบลวังทองแดง เป็นหนึ่งตำบลในเขตอำเภอเมืองสุโขทัย จังหวัดสุโขทัย ที่แต่เดิมเคยเป็นส่วนหนึ่งของตำบลเมืองเก่า

**ประวัติ == 
ตำบลวังทองแดง เหตุที่ได้ชื่อว่า "บ้านวังทองแดง" เพราะมีชาวบ้านเล่าว่าบริเวณที่ตั้งตำบลเดิมมีลำคลองที่ลึกมาก ชาวบ้านเรียกว่า "วัง" มีคนไปทอดแหแล้วพบก้อนทองแดงขนาดใหญ่ จึงเรียกว่า "วังทองแดง"  ตำบลวังทองแดง แต่เดิมเป็นหมู่บ้านหนึ่งที่เคยขึ้นอยู่กับ ตำบลเมืองเก่า อำเภอเมืองสุโขทัย  ใน พ.ศ. 2527? เมื่อมีผู้คนเข้าไปตั้งถิ่นฐานจำนวนมาก และสามารถยกฐานะเป็นตำบลได้ จึงได้มีการดำเนินการยกฐานะ  โดยใช้ชื่อว่า ตำบลวังทองแดง แต่เดิมมี 7 หมู่บ้าน ในปี พ.ศ. 2540 ได้แยกหมู่ที่ 2 ออกเป็น 2 หมู่เป็น หมู่ที่ 8

**สภาพทั่วไป== 
เป็นพื้นที่ราบลุ่ม เหมาะสำหรับการทำนา ประชากรส่วนใหญ่มีอาชีพทำนา โดยอาศัยน้ำฝนบางอย่างเดียวในฤดูแล้ง จะแห้งแล้งมาก ในบางหมู่บ้านขาดแคลนน้ำสำหรับอุปโภค บริโภค  

**อาณาเขต=== 
*ทิศเหนือ ติดกับ ตำบลนาขุนไกร, ตำบลราวต้นจันทร์ อำเภอศรีสำโรง จังหวัดสุโขทัย
*ทิศใต้ ติดกับ ตำบลเมืองเก่า อำเภอเมืองสุโขทัย จังหวัดสุโขทัย
*ทิศตะวันออก ติดกับ ตำบลบ้านไร่ ตำบลทับผึ้ง อำเภอศรีสำโรง จังหวัดสุโขทัย
*ทิศตะวันตก ติดกับ ตำบลวังน้ำขาว อำเภอบ้านด่านลานหอย จังหวัดสุโขทัย 

**ประชากร=== 
ประชากรในเขต อบต.จำนวน 5,076 คน และจำนวนหลังคาเรือน 1,505 หลังคาเรือน

**อาชีพ**
อาชีพหลัก ทำนา 
*อาชีพเสริม สานเข่งปลาทู,ทำไม้กวาดจากดอกหญ้า, เลี้ยงสัตว์

**สถานที่สำคัญ**

**ศาสนสถาน**
วัดหนองตาโชติ
*วัดวังทองแดง
*วัดสำนัก
*วัดไสยาศน์
*วัดช้างล้อม หมู่ 2 บ้านไสยาศน์ ขึ้นทะเบียนเป็นโบราณสถาน แต่มีพระสงฆ์อยู่จำพรรษา
*สำนักสงฆ์ราวรังงาม

**สถานศึกษา**
โรงเรียนวัดสำนัก
*โรงเรียนวังทองแดง
*โรงเรียนวัดหนองตาโชติ- โรงเรียนไสยาสน์fix-attempted=yes 
*โรงเรียนราวรังงาม

**แหล่งข้อมูลอื่น**
 องค์การบริหารส่วนตำบลวังทองแดง date=2012-04-23 
วังทองแดง
วังทองแดง
เข็มขัด

เข็มขัดหนังสีดำ ซึ่งเป็นเข็มขัดแบบทั่วไป
เข็มขัด เป็นสายรัดที่มีความยืดหยุ่น มักจะทำมาจากหนังหรือผ้าหนัก และใช้รัดรอบเอว เข็มขัดเป็นสิ่งช่วยรัดกางเกง หรือส่วนของเสื้อผ้า

**ประวัติ**
เข็มขัดเริ่มเป็นอุปกรณ์สำหรับการสวมเสื้อผ้าของผู้ชายตั้งแต่ยุคสำริด
หมวดหมู่:เครื่องรัดตรึง
การพยากรณ์อากาศ

การพยากรณ์อากาศ เป็นการประยุกต์วิทยาศาสตร์และเทคโนโลยีเพื่อพยากรณ์ลักษณะบรรยากาศในตำแหน่งหนึ่ง ๆ มนุษย์ได้พยายามพยากรณ์อากาศอย่างไม่เป็นทางการมานานหลายสหัสวรรษแล้ว และอย่างเป็นทางการตั้งแต่คริสต์ศตวรรษที่ 19 การพยากรณ์อากาศทำได้โดยการรวบรวมข้อมูลเชิงปริมาณเกี่ยวกับลักษณะปัจจุบันของบรรยากาศและใช้กระบวนการทำความเข้าใจบรรยากาศเพื่อเสนอว่าบรรยากาศจะเปลี่ยนแปลงต่อไปอย่างไร

**วิธีการพยากรณ์อากาศ**
 วิธีแนวโน้ม เป็นการพยากรณ์อากาศโดยใช้ทิศทางและความเร็วในการเคลื่อนที่ของระบบลมฟ้า อากาศที่กำลังเกิดขึ้น เพื่อคาดหมายว่าในอนาคตระบบดังกล่าวจะเคลื่อนที่ไปอยู่ ณ ตำแหน่งใด วิธีใช้ได้ดีกับระบบลมฟ้าอากาศที่ไม่มีการเปลี่ยนความเร็ว ทิศทาง และความรุนแรง มักใช้วิธีนี้สำหรับการพยากรณ์ฝนในระยะเวลาไม่เกินครึ่งชั่วโมง- วิธีภูมิอากาศ คือการคาดหมายโดยใช้ค่าเฉลี่ยจากสถิติ
ภูมิอากาศ หลายๆ ปี วิธีนี้ใช้ได้ดีเมื่อลักษณะของลมฟ้าอากาศมีสภาพใกล้เคียงกับสภาวะปกติของ ช่วงฤดูกาลนั้น ๆ มักใช้สำหรับการพยากรณ์ระยะนาน- การพยากรณ์อากาศด้วยคอมพิวเตอร์ เป็นการใช้คอมพิวเตอร์คำนวณการเปลี่ยนแปลง ของตัวแปรที่เกี่ยวข้อง กับสภาวะของลมฟ้าอากาศ โดยใช้แบบจำลองเชิงตัวเลข (อังกฤษ: numerical model) ซึ่งเป็นการจำลองบรรยากาศและพื้นโลก ด้วยสมการทางคณิตศาสตร์ที่ละเอียดอ่อนและซับซ้อนข้อจำกัดของวิธีนี้คือแบบ จำลอง ไม่มีรายละเอียดครบถ้วนเหมือนธรรมชาติจริง- ในทางปฏิบัติ นักพยากรณ์อากาศมักใช้วิธีการพยากรณ์อากาศหลายวิธีร่วมกันตามความเหมาะสม เพื่อให้ได้ผลการพยากรณ์ที่ถูกต้องแม่นยำที่สุดเท่าที่จะทำได้

** ประวัติ**
650 ปีก่อนคริสตกาล ชาวบาบีโลน พยากรณ์อากาศโดยใช้ลักษณะของเมฆ เช่นเดียวกับโหราศาสตร์ ต่อมาในปีที่ 340 ก่อนคริสตกาล อริสโตเติลได้อธิบายรูปแบบของอากาศในหนังสือ Meteorologica

**อ้างอิง**
หมวดหมู่:การคาดการณ์สภาพอากาศ
หมวดหมู่:การพยากรณ์อากาศ
หมวดหมู่:การแพร่สัญญาณ
หมวดหมู่:ท้องฟ้า
แม่แบบ:เหตุการณ์ปัจจุบัน/2554 สิงหาคม 11

* สมเด็จพระนางเจ้าฯ พระบรมราชินีนาถ  พระราชทานพระราชวโรกาสให้คณะบุคคลต่างๆ เฝ้าทูลละอองธุลีพระบาท ถวายพระพรชัยมงคล เนื่องในโอกาสวันเฉลิมพระชนมพรรษาฯ ( ผู้จัดการ)- เฟซบุ๊กได้เปิดตัวแอฟพลิเคชั่นใหม่นั่นคือ Facebook Messager ซึ่งทำให้ผู้มือถือไอโฟนและมือถือระบบแอนดรอยด์สามารถสนทนาได้เหมือนใช้โทรศัพท์แบล็กเบอร์รี ( มติชน)
}
วิทยาราช

ไฟล์:Wisdom kings.jpg|thumb|250px|วิทยาราชทั้งห้าและกลุ่มเทพโลกบาล
วิทยาราช (विद्याराज; p=Míngwáng หมิงหวัง; เมียวโอ) เป็นชื่อของเทพประเภทที่สามในศาสนาพุทธนิกายวัชรยาน รองจากจากพระพุทธเจ้าและพระโพธิสัตว์ตามลำดับ  ชื่อในภาษาสันสกฤตแปลว่า "เจ้าแห่งความรู้" ภาษาจีนได้แปลชื่อดังกล่าวด้วยคำว่า 明 (หมิง) ซึ่งหมายความได้ทั้งแสงสว่างและความรอบรู้ ศาสนาพุทธแบบทิเบตเรียกว่า "เหรุกะ"
สำหรับวิทยาราชที่เป็นเพศหญิง มีชื่อเรียกตามภาษาสันสกฤตว่า วิทยาราชินี (p=Míngfēi หมิงเฟย์; เมียวฮิ) แต่การจำแนกวิทยราชตามเพศเช่นนี้มักจะถูกละเลยอยู่บ่อยครั้ง

**ทฤษฎี**
ในระดับทั่วไป วิทยาราชถูกจัดให้เป็นเทพผู้พิทักษ์ศาสนาพุทธ และถือเป็นการสำแดงภาคดุร้ายของพระพุทธเจ้า  หากกล่าวอย่างเจาะจง วิทยาราชทั้งห้า (五大明王; โงะไดเมียวโอ, อู่ต้าหมิงหวัง)  คือผู้คุ้มครองพระธยานิพุทธะทั้ง 5 พระองค์โดยเฉพาะ
ตามทฤษฎีวงล้อทั้งสามในฝ่ายวัชรยาน พระพุทธเจ้าเป็นตัวแทนของมโนทัศน์แห่งธรรมอันบริสุทธิ์ และพระโพธิสัตว์เป็นผู้นำมโนทัศน์เหล่านั้นมาสั่งสอนด้วยความกรุณา  วิทยาราชได้แก่การแปลงรูปของวงล้อแห่งอาณัติ และสั่งสอนธรรมด้วยความน่าสะพรึงกลัว เพื่อกระตุ้นให้บรรดาผู้ไม่ศรัทธาทั้งหลายกลับใจเชื่อถือในพุทธศาสนา

**รูปลักษณ์**
วิทยาราชโดยปกติมักถูกนำเสนอในรูปแบบเทพปางดุร้าย มักมีกายสีน้ำเงิน มีหลายกร บางครั้งทำเป็นรูปหลายเศียรหรือหลายขา ในมือถืออาวุธต่าง ๆ บางครั้งมีการประดับตกแต่งด้วยหัวกะโหลก อสรพิษ หรือหนังสัตว์ มีประภามณฑลล้อมรอบเป็นเปลวไฟ
อย่างไรก็ตาม มีข้อยกเว้นสำหรับวิทยาราชองค์หนึ่งคือมหามยุรี (孔雀明妃 ข่งเชวี่ยหมิงเฟย์  หรือ 孔雀佛母 ข่งเชวี่ยฝัวหมู่; 孔雀明王 คุจะคุเมียวโอ) หรือ "วิทยาราชินีนกยูง" ซึ่งปกติปรากฏในท่าทางที่สงบ ตัวตนของวิทยาราชองค์นี้สามารถระบุได้ง่าย เนื่องจากมหามยุรีทรงนกยูงเป็นพาหนะอยู่เสมอ

**รายชื่อ**

**วิทยาราชทั้งห้า**
ไฟล์:Taizokai.jpg|thumb|right|200px|ครรภโกษธาตุ ที่สถิตแห่งวิทยาราชทั้งห้า
ในพุทธศาสนานิกายชินงน ซึ่งเป็นแขนงหนึ่งของนิกายวัชรยาน วิทยาราชทั้งห้าคือกลุ่มวิทยาราชผู้เป็นสัญลักษณ์แทนพระปัญญาคุณอันรุ่งเรืองยิ่งของพระโคตมพุทธเจ้า และเป็นผู้ปกป้องคุ้มครองพระธยานิพุทธะทั้งห้า ประกอบด้วย- อจละ (不動明王, ฟุโดเมียวโอ, ปู๋ต้งหมิงหวัง) เป็นผู้คุ้มครองพระไวโรจนพุทธะ- ไตรโลกยวิชยะ (降三世明王, โกซันเซเมียวโอ, เจี่ยงซานซื่อหมิงหวัง) เป็นผู้คุ้มครองพระอักโษภยพุทธะ- กุณฑลิ (軍荼利明王, กุนดาริเมียวโอ, จวินถูหมิงหวัง) เป็นผู้คุ้มครองพระรัตนสัมภวพุทธะ- ยมานตกะ (大威德明王, ไดอิโตกุเมียวโอ, ต้าเวย์เต๋อหมิงหวัง) เป็นผู้คุ้มครองพระอมิตาภพุทธะ- วัชรยักษ์ (金剛夜叉明王, คงโงยาชาเมียวโอ, จินกางเย่ชาหมิงหวัง) เป็นผู้คุ้มครองพระอโมฆสิทธิพุทธะ
วิทยาราชทั้งห้าอาศัยอยู่ในครรภโกษธาตุ โดยแบ่งตามตำแหน่งในทิศต่าง ๆ ดังนี้
ไฟล์:Okunoin FudoMyoo.JPG|อจละ วิทยาราชแห่งจุดศูนย์กลาง
ไฟล์:KongoYashaMyoo.jpg|วัชรยักษะ วิทยาราชแห่งทิศเหนือ
ไฟล์:Gundari.jpg|กุณฑลี วิทยาราชแห่งทิศใต้
ไฟล์:Gozanze Myo o.jpg|ไตรโลกยวิชยะ วิทยาราชแห่งทิศตะวันออก
ไฟล์:Yamantaka.jpg|ยมานตกะ วิทยาราชแห่งทิศตะวันตก

**วิทยาราชอื่น ๆ**
 ราคราช (愛染明王, ไอเซ็นเมียวโอ, อ้ายหร่านหมิงหวัง)- มหามยุรี (孔雀明王, คุจากุเมียวโอ, ข่งเชวี่ยหมิงหวัง)- หยครีวะ (馬頭観音, บาโตคันนง, หม่าโถวกวานอิน) จัดเป็นหนึ่งในร่างสำแดงภาคดุร้ายของพระอวโลกิเตศวรโพธิสัตว์- อุจฉุศมะ (烏枢沙摩明王, อุสุซามะเมียวโอ, อูซูซาหมัวหมิงหวัง)

**อ้างอิง**
 accessdate=- accessdate=
สู เหยี่ยน

สู เหยี่ยน (徐 琰; Xu Yan) เจ้าของฉายา ไทเกอร์ เกิดวันที่ 6 ตุลาคม ค.ศ. 1989 เป็นนักมวยคิกบ็อกซิ่งชาวจีนซึ่งเข้าแข่งขันในรุ่นเวลเธอร์เวท

**ประวัติและอาชีพ**
สูได้รับการเปิดตัวครั้งแรกในรายการเค-วัน ในเดือนมีนาคม ค.ศ. 2009 ในการแข่งขัน เค-วัน อะวอร์ด แอนด์ แมกซ์ โคเรีย 2009 และแพ้น็อคให้แก่เซ กี คิม ในยกที่สอง การแข่งขันครั้งที่สองของเขาในรายการ เค-วัน เวิลด์แมกซ์ 2009 เวิลด์แชมเปี้ยนชิป ทัวร์นาเมนท์ไฟนอล ในเดือนตุลาคม ซึ่งเป็นปีที่ดูจะเป็นไปได้ว่าเขาสามารถสร้างชื่อเสียงได้มากที่สุดด้วยการชนะน็อคยูอิชิโร นากาชิมะ
วันที่ 5 ธันวาคม ค.ศ. 2010 เขาได้เข้าร่วมแข่งขันมวยไทยรายการเฉลิมพระชนมพรรษาพระบาทสมเด็จพระเจ้าอยู่หัว ซึ่งเป็นรายการที่จัดขึ้นเป็นประจำทุกปี โดยเขาได้แพ้ยกแรกให้กับอเล็กซ์ โวเกิล จากประเทศเยอรมนี

**สถิติการชก**
คำอธิบาย: border=1px solid #CCFFCC

**อ้างอิง**

**แหล่งข้อมูลอื่น**
  自由搏击已然成健身新势力名将徐琰设计搏击操fix-attempted=yes  -  K-1 Profile date=2011-08-17 
หมวดหมู่:คิกบ็อกเซอร์
หมวดหมู่:นักมวยไทยชาวจีน
หมวดหมู่:นักมวยสานต้าชาวจีน
หมวดหมู่:บุคคลจากมณฑลซานตง
หมวดหมู่:นักมวยไทยจากค่ายมวยแฟร์เท็กซ์
กฤษณา สีหลักษณ์

กฤษณา สีหลักษณ์ (เกิด 15 มิถุนายน พ.ศ. 2505) อดีตรัฐมนตรีประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร และสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตสมาชิกสภาผู้แทนราษฎรจังหวัดอุตรดิตถ์

**ประวัติ**
กฤษณา เกิดเมื่อวันที่ 15 มิถุนายน พ.ศ. 2505 เป็นบุตรของนายสุนันท์ นางถนอมขวัญ สีหลักษณ์ สำเร็จการศึกษาด้านการบัญชี จากมหาวิทยาลัยเกษตรศาสตร์ และปริญญาโท รัฐศาสตรมหาบัณฑิต สาขาบริหารรัฐกิจ จากมหาวิทยาลัยธรรมศาสตร์

**การทำงาน**
กฤษณา เป็นสมาชิกสภาองค์การบริหารส่วนจังหวัดอุตรดิตถ์ ในปี พ.ศ. 2538 ต่อมาได้เข้ามาทำงานการเมืองระดับชาติ โดยเป็นสมาชิกสภาผู้แทนราษฎร จังหวัดอุตรดิตถ์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมาชิกสภาผู้แทนราษฎร แบบสัดส่วน สังกัดพรรคพลังประชาชน 
และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 14 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ได้ลงสมัครรับเลือกตั้งในสังกัดพรรคเพื่อไทย เขตเลือกตั้งที่ 1 จังหวัดอุตรดิตถ์ และได้รับการเลือกตั้ง

**การดำรงตำแหน่งรัฐมนตรี**
ในปี พ.ศ. 2554 ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร ทำหน้าที่กำกับดูแลงานกรมประชาสัมพันธ์ บริษัท อสมท จำกัด (มหาชน) และองค์การกระจายเสียงและแพร่ภาพสาธารณะแห่งประเทศไทย ต่อมาได้ถูกปรับออกจากตำแหน่งในการปรับคณะรัฐมนตรี เดือนมกราคม พ.ศ. 2555

**เครื่องราชอิสริยาภรณ์**

**อ้างอิง**
หมวดหมู่:นักการเมืองจากจังหวัดอุตรดิตถ์
หมวดหมู่:นักการเมืองสตรีชาวไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดอุตรดิตถ์
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคไทยรักษาชาติ
หมวดหมู่:บุคคลจากคณะบริหารธุรกิจ มหาวิทยาลัยเกษตรศาสตร์
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
วสันต์ สร้อยพิสุทธิ์

วสันต์ สร้อยพิสุทธิ์ (เกิด 5 สิงหาคม พ.ศ. 2490) เป็นทนายความและผู้พิพากษาชาวไทย ประธานศาลรัฐธรรมนูญ

**ประวัติ**
วสันต์เกิดเมื่อวันที่ 5 สิงหาคม พ.ศ. 2490 เป็นบุตรของชั้น และมาลี สร้อยพิสุทธิ์ จบการศึกษาจากโรงเรียนวัดมกุฏกษัตริยารามและโรงเรียนสวนกุหลาบวิทยาลัย ระดับปริญญาตรีนิติศาสตรบัณฑิต (เกียรตินิยมดี) มหาวิทยาลัยธรรมศาสตร์ (รุ่น 06-ร่วมรุ่นเดียวกับ กล้านรงค์ จันทิกและเดชอุดม ไกรฤทธิ์) และเนติบัณฑิต สำนักอบรมศึกษากฎหมายแห่งเนติบัณฑิตยสภา ปริญญาดุษฎีกิตติมศักดิ์ สาขานิติศาสตร์ วิทยาลัยเซาท์อีสบางกอกในวันที่ 20 มกราคม พ.ศ. 2561 เขาได้รับรางวัล “เกียรติภูมินิติโดม” ในฐานะศิษย์เก่าดีเด่น คณะนิติศาสตร์ มหาวิทยาลัยธรรมศาสตร์

**การทำงาน**
หลังจากศึกษาจบแล้วก่อนเป็นผู้พิพากษา ได้เคยทำงานเป็นทนายความประจำสำนักงานกฎหมายของ หม่อมราชวงศ์เสนีย์ ปราโมช
เป็นผู้พิพากษาอาวุโสในศาลอุทธรณ์ภาค 4 ประธานแผนกคดีเยาวชนและครอบครัวในศาลฎีกา ประธานแผนกคดีแรงงานในศาลฎีกา และประธานศาลอุทธรณ์ภาค 7
วสันต์เป็นที่รู้จักของสังคม เมื่อกลางปี พ.ศ. 2549 หลังคณะกรรมการการเลือกตั้ง (กกต.) ชุดที่มี พลตำรวจเอก วาสนา เพิ่มลาภ เป็นประธาน พ้นจากตำแหน่งไปเนื่องจากการจัดการเลือกตั้งที่มิชอบด้วยกฎหมาย จากคำตัดสินของศาลอาญา ชื่อของวสันต์ถูกนำเสนอเป็นผู้มีสิทธิได้รับเลือกเป็นคณะกรรมการการเลือกตั้งชุดใหม่ จำนวน 10 คน โดยให้สมาชิกวุฒิสภา (ส.ว.) เป็นผู้คัดเลือก แต่วสันต์มิได้รับเลือก ซึ่งในการแสดงวิสัยทัศน์ วสันต์ได้แสดงความเห็นต่อการทำหน้าที่อย่างตรงไปตรงมาจนเป็นที่กล่าวขาน
ต่อมาได้รับเลือกให้เป็น ตุลาการศาลรัฐธรรมนูญ ในวันที่ 28 พฤษภาคม พ.ศ. 2551 จนถึงวันที่ 23 สิงหาคม พ.ศ. 2554
และในวันที่ 24 สิงหาคม 2554 ในการประชุมองค์คณะตุลาการศาลรัฐธรรมนูญ เพื่อคัดเลือกประธานศาลรัฐธรรมนูญคนใหม่  ที่ประชุมฯ มีมติเป็นเอกฉันท์เลือก วสันต์ สร้อยพิสุทธิ์ เป็นประธานศาลรัฐธรรมนูญคนใหม่ แทนชัช ชลวร ที่ได้ขอลาออกจากตำแหน่งประธานศาลรัฐธรรมนูญไปเมื่อวันที่ 10 สิงหาคม 2554 ที่ผ่านมา
สำหรับขั้นตอนหลังจากนี้เลขาธิการสำนักงานศาลรัฐธรรมนูญจะนำรายชื่อประธานศาลรัฐธรรมนูญคนใหม่เสนอต่อประธานวุฒิสภา เพื่อนำขึ้นทูลเกล้าฯ ต่อไป

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 เปิดตัวตน "วสันต์ สร้อยพิสุทธิ์ OSK78" 1 ใน ตุลาการศาล รธน. ใหม่
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:ผู้พิพากษาไทย
หมวดหมู่:ตุลาการศาลรัฐธรรมนูญ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:สามัญสมาชิกเนติบัณฑิตยสภา
หมวดหมู่:ทนายความชาวไทย
หมวดหมู่:ข้าราชการฝ่ายตุลาการชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
อักซานา

ชิวิเล ราวโดเนียเน (Živilė Raudonienė; 29 เมษายน ค.ศ. 1982) เป็นนางแบบฟิตเนส, นักเพาะกาย และอดีตนักมวยปล้ำชาวลิทัวเนีย เป็นที่รู้จักในWWEในชื่อ อักซานา (Aksana) เป็นแชมป์หญิง FCW Divas Championship ในค่ายฝึกทักษะFCW และเคยเข้าร่วมแข่งขันรายการ NXT ซีซั่น3

**ผลงานแชมป์รางวัล**
Florida Championship Wrestling
**FCW Divas Championship (1 time)
**Queen of FCW (1 time)
*Wrestling Observer Newsletter
**Worst Worked Match of the Year (2013)  with AJ Lee, Alicia Fox, Kaitlyn, Rosa Mendes, Summer Rae, and Tamina Snuka vs. Cameron, Eva Marie, JoJo, Naomi, Natalya, and The Bella Twins (Brie Bella and Nikki Bella) on November 24

**อ้างอิง**

**แหล่งข้อมูลอื่น**
 Lithuanian news article about Aksana date=2011-10-06 
หมวดหมู่:นักมวยปล้ำอาชีพชาวลิทัวเนีย
โรซา เมนเดส

มิเลนา เลติเซีย รูกา (Milena Leticia Roucka; 25 ตุลาคม ค.ศ. 1979) เป็นนักมวยปล้ำอาชีพที่เกษียณอายุและโมเดลชาวแคนาดา-อเมริกัน เป็นที่รู้จักใน WWE ชื่อว่า โรซา เมนเดส (Rosa Mendes)

**แชมป์และรางวัล**
Florida Championship Wrestling
**Queen of FCW (1 time)
*Ohio Valley Wrestling
**OVW Women's Championship (1 time)
*Pro Wrestling Illustrated
**Ranked No. 43 of the top 50 female wrestlers in the PWI Female 50 in 2008
*World Wrestling Entertainment
**Slammy Award for Best Use of Exercise Equipment (2010)
*Wrestling Observer Newsletter
**Worst Worked Match of the Year (2013) with AJ Lee, Aksana, Alicia Fox, Kaitlyn, Summer Rae, and Tamina Snuka vs. Brie Bella, Cameron, Eva Marie, JoJo, Naomi, Natalya, and Nikki Bella on November 24

**อ้างอิง**

**แหล่งข้อมูลอื่น**
 rosa-mendes-  Online World of Wrestling profile- 2117666
หมวดหมู่:นักมวยปล้ำอาชีพชาวแคนาดา
ทามีนา

ซาโรนา โมนา-แมรี รีเออร์ สนูกา-โปลามาลู (Sarona Moana-Marie Reiher Snuka-Polamalu) เกิดวันที่ 10 มกราคม ค.ศ. 1978 นักมวยปล้ำอาชีพและนักแสดงหญิงชาวอเมริกันที่เซ็นสัญญากับWWEในนาม ทามีนา (Tamina) อดีตผู้จัดการทีมดิอูโซส์ เป็นลูกสาวของตำนานจิมมี สนูกา และน้องสาวของจิมมี รีเออร์ จูเนียร์

**ผลงานแสดง**

**ภาพยนตร์**

**โทรทัศน์**

**รางวัลและแชมป์ต่างๆ**
 Pro Wrestling Illustrated
** Ranked No. 19 of the top 50 female wrestlers in the PWI Female 50 in 2012
** Ranked No. 28 of the top 50 Tag Teams in the PWI Tag Team 50 in 2021 with Natalya- Wrestling Observer Newsletter
** Worst Feud of the Year (2015) Team PCB vs. Team B.A.D. vs. Team Bella
** Worst Worked Match of the Year (2013) with AJ Lee, Aksana, Alicia Fox, Kaitlyn, Rosa Mendes, and Summer Rae vs. Brie Bella, Cameron, Eva Marie, JoJo, Naomi, Natalya, and Nikki Bella on November 24- WWE
** WWE Women's Tag Team Championship (1 time) – with Natalya
** WWE 24/7 Championship (9 times)

**อ้างอิง**

**แหล่งข้อมูลอื่น**
 tamina- Sarona Reiher
หมวดหมู่:นักมวยปล้ำอาชีพหญิงชาวอเมริกัน‎
หมวดหมู่:นักมวยปล้ำอาชีพชาวอเมริกันเชื้อสายซามัว
หมวดหมู่:ผู้จัดการและผู้จัดการส่วนตัวมวยปล้ำอาชีพ
หมวดหมู่:ชาวอเมริกันเชื้อสายซามัว‎
หมวดหมู่:ชาวอเมริกันเชื้อสายฟีจี
หมวดหมู่:ชาวอเมริกันเชื้อสายซามัว
ธงชาติซาอุดีอาระเบีย

ธงชาติซาอุดีอาระเบีย เป็นธงที่ใช้โดยรัฐบาลของราชอาณาจักรซาอุดีอาระเบีย ตั้งแต่วันที่ 15 มีนาคม พ.ศ. 2506 มีลักษณะเป็นธงสีเขียวบนพื้นสีขาวที่มีจารึกภาษาอาหรับ และดาบ เป็นการประกาศความเชื่อตามหลักศาสนาอิสลาม (ชะฮาดะฮฺ)
لاإله إلاا لله محمد رسول الله 
la'ilāha'Illa - llāh muḥammadun rasūlu - llāh
ละอิลาฮะ อิลลัลลอฮฺ มุฮัมมะดุร รอซูลลุลลอฮฺ
"ไม่มีพระเจ้าอื่นใดนอกจากอัลลอฮ์ และมูฮัมหมัดเป็นศาสนทูตของอัลลอฮ์" 
ดาบเป็นสัญลักษณ์แห่งความยุติธรรม
ธงสีเขียวที่มีตัวอักษรดังนี้หรืออักษรอาหรับอื่นมักถูกพบเห็นในศาสนาอิสลาม และระวังสับสนกับธงชาติซาอุดีอาระเบีย ธงอื่นโดยปกติแล้วจะไม่มีสัญลักษณ์ดาบ
ธงดังกล่าวถูกผลิตขึ้นมาให้สมมาตรกันทั้งด้านหน้าและด้านหลัง เพื่อเพื่อให้มั่นใจว่าชะฮาดะฮ์จะอ่านอย่างถูกต้อง ทั้งเมื่อเริ่มอ่านจากขวาไปซ้าย หรือซ้ายไปขวา ดาบจะชี้ไปทางซ้ายมือทั้งหน้าและหลัง ในทิศทางของอักษร ธงดังกล่าวจะถูกชักขึ้นทางซ้ายมือของเสาธง เมื่อมองจากด้านหน้า โดยเสาธงอยู่ทางขวามือของธง
สีเขียวที่ใช้ในธงเป็น Pantone 330 c / CMYK (%) C 100 -- M 0 -- Y 50 -- K - 50

**ประวัติ**

**ยุคก่อนการรวมชาติ**
ซาอุดีอาระเบียถือกำเนิดจากอาณาจักรทั้งสองคือ นัจญด์ และ ฮิญาซ, มีพื้นฐานจากแบบธงรัฐสุลต่านนัจญด์ ก่อนหน้านี้ได้ใช้ธงสีเขียวรูปพระจันทร์เสี้ยวสีขาวตั้งแต่ ค.ศ. 1727 ในปีค.ศ. 1902 เอมิเรตนัจญด์และฮะซาอ์ได้มีการใช้ธงที่มีอักษรภาษาอาหรับจนถึงค.ศ. 1921 ภายหลังจากราชวงศ์ซะอูดทำสงครามได้รับชัยชนะเหนือคาบสมุทรอาหรับ พร้อมกับผนวกดินแดนของราชวงศ์เราะชีด.

**สมัยการรวมชาติ**
ราชวงศ์ซะอูด ได้ปกครองดินแดนซาอุดีอาระเบีย ด้วยความช่วยเลือของผู้เคลื่อนไหวทางศาสนาวะฮาบีย์ ในศตวรรษที่ 18 นับตั้งแต่นั้นจึงมีธงชาติเป็นของตนเอง. โดยประกอบอักษร"ชะฮาดะฮฺ"บนธงของตน. ค.ศ. 1902 อิบน์ ซะอูด, ปฐมกษัตริย์ราชวงศ์ซะอูด และ ผู้สถาปนาราชอาณาจักร ได้มีพระบรมราชโองการให้เพิ่มดาบลงบนผืนธง. ในปี ค.ศ. 1938 ได้มีการใช้ธงชาติที่มีรูปดาบไขว้ใต้ชะฮาดะฮฺ แบบธงดังกล่าวเป็นที่นิยมโดยทั่วไป แม้มิได้รับการรับรอง และ ได้เพิ่มแบบธงเรือแสดงสัญชาติ. จนกระทั่งวันที่ 15 มีนาคม ค.ศ. 1973 ได้มีการตราแบบธงขึ้นอย่างเป็นทางการ โดยแก้ไขแบบของดาบให้เป็นดาบตรง (ธงแบบเก่านั้นใช้รูปดาบโค้ง).

**ดูเพิ่ม**
 รายชื่อธงในประเทศซาอุดีอาระเบีย- ตราแผ่นดินของซาอุดีอาระเบีย- อันนะชีดุลวะเฏาะนี อัสซะอูดี

**อ้างอิง**

**แหล่งข้อมูลอื่น**
  ธงชาติซาอุดิอาระเบีย-  World Flags Information, Saudi Arabian page date=2011-10-07 -  Saudi Arabian flag and associated information
ซ
หมวดหมู่:สัญลักษณ์ของประเทศซาอุดีอาระเบีย
ต้นยุคอ้างอิง

ในสาขาวิทยาการลำดับเวลาและการแบ่งยุค ต้นยุคอ้างอิง (epoch) หมายถึง เหตุการณ์หนึ่งที่เกิดขึ้นและถูกเลือกให้เป็นจุดเริ่มต้นของยุคสมัยหนึ่ง "ต้นยุคอ้างอิง" จึงเป็นเสมือนจุดอ้างอิงจากเวลาที่วัด หน่วยการวัดเวลาจะถูกนับจากต้นยุคอ้างอิง เพื่อที่ว่าวันที่และเวลาของเหตุการณ์จะสามารถระบุได้อย่างชัดเจน
ส่วนเหตุการณ์ที่เกิดขึ้นก่อนต้นยุคอ้างอิงนั้นสามารถกำหนดวันที่ได้โดยการนับย้อนหลังต้นยุคอ้างอิงไป แม้ว่าในทางปฏิบัติแล้ว จะมีต้นยุคอ้างอิงนิยามไว้ในอดีต และต้นยุคอ้างอิงถูกใช้เพื่อเป็นจุดเริ่มต้นของยุคสมัยต่อไป จึงเป็นเสมือนจุดสิ้นสุดของยุคสมัยก่อนหน้าด้วย วัตถุประสงค์และเกณฑ์การนิยามดังนี้เพื่อสร้างความชัดเจนและประสานวิชาเกี่ยวกับช่วงเวลา ซึ่งในบางครั้งสามารถใช้ได้แก่ศาสตร์หลายแขนง

ต้นยุคอ้างอิงโดยทั่วไปแล้วจะถูกเลือกให้สะดวกหรือสำคัญโดยมติของผู้ใช้เดิมของมาตรกาล (time scale) หรือโดยคำสั่งของผู้ปกครอง ต้นยุคอ้างอิงมักถูกนิยามโดยเหตุการณ์สำคัญอย่างหนึ่ง เงื่อนไขหรือเกณฑ์ ซึ่งช่วงเวลาหรือยุคสมัยนั้นมักถูกอธิบายหรือแสดงลักษณะ
หมวดหมู่:ปฏิทิน
หมวดหมู่:ศักราช
หมวดหมู่:วิทยาการลำดับเวลา
หมวดหมู่:เทคโนโลยีระบบปฏิบัติการ
เปาบุ้นจิ้น ขุนศึกตระกูลหยาง

เปาบุ้นจิ้น ขุนศึกตระกูลหยาง (Heroic Legend of the Yang's Family) เป็นละครโทรทัศน์ฮ่องกง สร้างขึ้นในปี ค.ศ. 1994 มีความยาวทั้งสิ้น 30 ตอน ผลิตโดย ATV โดยมีเค้าโครงเรื่องมาจากเรื่องขุนศึกตระกูลหยาง มีภาคต่อคือ เปาบุ้นจิ้น ขุนศึกตระกูลหยาง ภาค 2 โดยมีเรตติ้งเฉลี่ย 15 จุดเปิดในสองสัปดาห์แรกและสูงสุด 18 จุดเปิด

**เรื่องย่อ**
ขุนศึกตระกูลหยาง เป็นตระกูลที่มีแต่ความซื่อสัตย์สุจริต จงรักภักดีต่อ พระมหากษัตริย์ สมัย ราชวงศ์ซ่ง แต่แล้วก็ถูกราชครูถัง ยุแหย่ ใส่ร้าย จนตระกูลหยางต้องเข้าไปพัวพันกับคดีที่ราชครูถังสร้างเรื่องขึ้นมาอยู่หลายเรื่อง และขุนศึกตระกูลหยางก็ต้องประสบปัญหา ต่อมา เยลี่จงเหยียน แม่ทัพเหลียวได้กลับมาเยี่ยมญาติ แต่แล้ว ราชครูก็ได้วางอุบาย กลั่นแกล้งโดยไปทูลฟ้อง จักรพรรดิซ่งเหยินจง จากนั้น เรื่องในต่อมา เปาบุ้นจิ้น เทพแห่งยุติธรรมได้ช่วยคลี่คลายและแอบปล่อยตัว 2 ผัวเมียเยลี่จงเหยีนไป ตอนนั้น ฮ่องเต้ทรงกริ้วมาก จึงได้มีรับสั่งให้ ราชครูถัง สืบสวนคดีนี้ ต่อมา อ๋องแปดและขุนศึกตระกูลหยางได้ยื่นมือเข้าช่วย จนใช้วิธีขั้นเด็ดขาด จนฮ่องเต้ทรงยอมพระทัย ยอมอภัยโทษให้ เปาบุ้นจิ้น จากนั้น องค์หญิงลัทธิมนต์ดำได้กลับมาแก้แค้นที่ฮ่องเต้เคยทำลายพรมจรรย์ของนางเมื่อ 17 ปีก่อน ครั้น สมเด็จพระบรมราชชนกยังทรงราชย์ ต่อมานางได้จับตัวฮ่องเต้ ไปขังไว้ในคุกของลัทธิ และราชครูถังได้หว่านล้อมพวกทหาร จนราชครูเป็นคนควบคุมเมืองหลวง ในตอนนั้น ในกาลต่อมา เปาบุ้นจิ้น และ ขุนศึกตระกูลหยาง เช่น 1.มู่กุ้ยอิง  2.หยางเหวินก่วง 3.เหว้ยหลิงเอ๋อ ได้ไปช่วยฮ่องเต้ และเจรจากับเหว้ยชิงเยี่ยน จนนางยอมปล่อยตัวไป และในระหว่างทาง ก็ถูกชาวเหลียวตามล่า เปาบุ้นจิ้น ได้ไปเจรจาสัมพันธไมตรี จนชาวเหลียวยอมสงบศึก และเดินทางกลับมายังเมืองซ่งได้ปลอดภัย และพวกราชครูถัง ก็ถูกประหารชีวิตจนหมด 

**นักแสดง**
ฉี เส้าเฉียน รับบท หยาง จงเป่า
*จิน เชาฉฺวิน รับบท เปา เจิ่ง (พากย์เสียงจีนกวางตุ้งทับโดย ทัม ปิงเหมิน)
*พอล ชุน รับบท ผัง หง
*เจิน จื้อเฉียง รับบท จั่น เจา
*โฉ่ย หุ่ยอี รับบท พระสนมผัง
*หลี่ หยุนกี่ รับบท หยาง เหวินก่วง
*เบิร์ก อู๋ รับบท ผังฝู
*มัก กิงติง รับบท มู่ กุ้ยอิง
*พาน จื้อเหวิน รับบท จักรพรรดิซ่งเหยินจง
*หลี่ อึ้งกัม รับบท เสอ ไซ่ฮัว
*หวงหวิ่นไฉ  รับบท อ๋องแปด
*คิงดอม เหยียน รับบท หยาง ผายฟง
*เปา อี้จิง รับบท พระสนมฉาย
*ซือหม่า หว่า หลง รับบท อำมาตย์หวัง
*เฉิน หลี่เหวิน รับบท หยาง ปาเหม่ย ("พี่สาวคนที่ 8")
*ทัม สิ้วอิง รับบท หยาง จิวเหม่ย์ ("พี่สาวคนที่ 9")
*ฟง กั๊วะ รับบท กงซุน เช่อ
*เสียง จ้านเอิน รับบท หวังเฉา
*เจิ้ง หยิน รับบท หม่าฮั่น
*เจ้า เสี่ยวหลุน รับบท จางหลง
*โจว เหว่ยหลุน รับบท เจ้าหู่
*เอ็ดดี้ กอ as หยาง เหยินจ้าว

**อ้างอิง**
# เรื่องย่อขุนศึกตระกูลหยาง

**ดูเพิ่ม**
 ขุนศึกตระกูลหยาง
หมวดหมู่:ภาพยนตร์จีน
หมวดหมู่:รายการโทรทัศน์ในอดีต
ล
หมวดหมู่:ละครโทรทัศน์ฮ่องกง
หมวดหมู่:ละครโทรทัศน์ช่องเอทีวี
รายพระนามคู่อภิเษกสมรสในพระมหากษัตริย์เบลเยียม

คู่อภิเษกสมรสในพระมหากษัตริย์แห่งเบลเยียม จากราชวงศ์ซัคเซิน-โคบูร์กและโกทา นับตั้งแต่สมเด็จพระราชาธิบดีเลโอโปลด์ที่ 1 จนถึงรัชกาลของสมเด็จพระราชาธิบดีอัลแบร์ที่ 2 จะดำรงพระอิสริยยศที่ สมเด็จพระราชินี ทุกพระองค์ แต่ในรัชกาลของสมเด็จพระราชาธิบดีเลโอโปลด์ที่ 3 ได้อภิเษกสมรสครั้งที่สองกับลิเลียน บาเอลส์ ซึ่งเธอมิได้ดำรงตำแหน่งที่ สมเด็จพระราชินี หากแต่ดำรงพระอิสริยยศเป็น เจ้าหญิงแห่งเรธี (Princess of Réthy)
บ
หมวดหมู่:ราชวงศ์ซัคเซิน-โคบวร์คและโกทา
คริสต์มาสอีฟ

คริสต์มาสอีฟ (Christmas Eve) ตามวัฒนธรรมตะวันตกโดยทั่วไปคือ วันที่ 24 ธันวาคมของทุกปี ตามระบบปฏิทินสมัยใหม่ ความหมายจริงคือ เย็นแรกของวันคริสต์มาส ซึ่งมีการเฉลิมฉลองเพื่อระลึกถึง การประสูติของพระเยซู
เหตุผลที่ คริสต์มาส เริ่มต้นในตอนเย็นของวัน คริสต์มาสอีฟเพราะธรรมเนียมการนับปีของคริสเตียน วันจะเริ่มต้นเมื่อพระอาทิตย์ตกตามเรื่องราวในปฐมกาล เกิดความสว่างกับความมืด คือวันที่ 1 

**อ้างอิง**
หมวดหมู่:ศาสนาคริสต์
หมวดหมู่:วันสำคัญ
หมวดหมู่:วันสำคัญในเดือนธันวาคม
หมวดหมู่:วันหยุด
แม่แบบ:เหตุการณ์ปัจจุบัน/2554 สิงหาคม 12

*ม.ร.ว.สุขุมพันธุ์ บริพัตร ผู้ว่าฯ กทม. พร้อมด้วยคณะผู้บริหาร เป็นประธานเปิดใช้รถไฟฟ้าบีทีเอสสายสุขุมวิท ส่วนต่อขยายอ่อนนุช-แบริ่ง   (ข่าวสดออนไลน์)- เกิดเหตุการก่อจลาจลทางตะวันตกเฉียงใต้ ของมณฑลกุ้ยโจว ทำให้ทรัพย์สินและอาคารบ้านเรือนเสียหายเป็นจำนวนมาก และเจ้าหน้าที่ตำรวจบาดเจ็บ 10 นาย   (ผู้จัดการออนไลน์)
}
ซามะ

ซามะ (Zama-shi) เป็นนครที่ตั้งอยู่ในตอนกลางของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 17.57 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 132,072 คน เป็นเมืองที่ตั้งค่ายซามะของกองทัพสหรัฐอเมริกา

**ภูมิศาสตร์**
ซามะตั้งอยู่ตอนกลางของจังหวัดคานางาวะ พื้นที่ส่วนใหญ่เป็นที่ราบเรียบ มีเนินเขาประปราย มีแม่น้ำซางามิ แม่น้ำเมกูชิริ และแม่น้ำฮาโตะไหลผ่าน

**เทศบาลข้างเคียง**
 นครซางามิฮาระ- นครอัตสึงิ- นครยามาโตะ- นครเอบินะ

**อ้างอิง**

**แหล่งข้อมูลอื่น**
  ja
หมวดหมู่:นครในจังหวัดคานางาวะ
พรศักดิ์ เจริญประเสริฐ

พรศักดิ์ เจริญประเสริฐ (เกิด 2 กุมภาพันธ์ พ.ศ. 2495) เป็นกรรมการผู้ช่วยรัฐมนตรีประจำสำนักนายกรัฐมนตรี อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลยิ่งลักษณ์ ชินวัตร อดีตสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย ต่อมาย้ายมาเป็นสมาชิกพรรคพลังประชารัฐ ปัจจุบันสังกัดพรรครวมไทยสร้างชาติ

**ประวัติ**
พรศักดิ์ หรือฉายา "เสี่ยลาว" เกิดเมื่อวันที่ 2 กุมภาพันธ์ พ.ศ. 2495 ที่อำเภออุทุมพรพิสัย จังหวัดศรีสะเกษ เป็นบุตรของนายคิม แซ่จึง กับนางสู่ขิม แซ่อึ้ง ด้านครอบครัวสมรสกับนางลดาวัลย์ เจริญประเสริฐ (สกุลเดิม แซ่ชิ) มีบุตร 3 คน คือ นายสิทธิพงษ์ เจริญประเสริฐ นางสาวสุดารัตน์ เจริญประเสริฐ และนายวุฒิชัย เจริญประเสริฐ
สำเร็จการศึกษาสาขาวิชาเทคโนโลยีการเกษตร จากมหาวิทยาลัยราชภัฏสุรินทร์ และระดับปริญญาโท สาขารัฐศาสตร์ จากมหาวิทยาลัยรามคำแหง

**การทำงาน**
พรศักดิ์ เจริญประเสริฐ ประกอบธุรกิจโรงสีข้าวในจังหวัดศรีสะเกษ ต่อมาได้เข้ามาทำงานการเมืองท้องถิ่น โดยเป็นสมาชิกสภาองค์การบริหารส่วนจังหวัดศรีสะเกษ (ส.อบจ.) ในปี พ.ศ. 2538 ต่อมาในการเลือกตั้งปี พ.ศ. 2539 ได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ สังกัดพรรคชาติพัฒนา ต่อจากนั้นได้ย้ายมาสังกัดพรรคไทยรักไทย พรรคพลังประชาชน และในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย
ในการจัดตั้งรัฐบาลนำโดยนางสาวยิ่งลักษณ์ ชินวัตร และพรรคเพื่อไทย นายพรศักดิ์ เจริญประเสริฐ ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ และถูกปรับออกจากตำแหน่งในเดือนมกราคม พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 36
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 15 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
ต่อมาในวันที่ 30 กรกฎาคม พ.ศ. 2562 ได้ยื่นใบลาออกจากสมาชิกพรรคเพื่อไทย และต่อมาในวันที่ 31 กรกฎาคม พ.ศ. 2562 ได้เข้าสมัครเป็นสมาชิกพรรคพลังประชารัฐ

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภออุทุมพรพิสัย
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดศรีสะเกษ
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคพลังประชารัฐ
หมวดหมู่:พรรครวมไทยสร้างชาติ
หมวดหมู่:บุคคลจากมหาวิทยาลัยราชภัฏสุรินทร์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.